[{"text_idx": "#000000", "text": "Kaizhou-distrikto de Chongqing, urbego en sudokcidenta C\u0302inio, estas la administra unuo kun plej vasta c\u0302erivera areo de la Tri Gorg\u0302oj. La mempuriga kaj dilua kapablo de la akvareo en tiu c\u0302i loko ne estas bona. Sen prizorgo, la loko farig\u0302us marc\u0302o plena de moskitoj kaj rubaj\u0302oj. Pro tio, la kaizhou-a registaro konstruis akvonivel-reguligan baraj\u0302on, kiu ekfunkciis en 2012. Tial, malgrau\u0306 la altig\u0302o kaj malaltig\u0302o de akvonivelo ekster la digo, en la distrikto g\u0302i restas stabila, kaj tiel formig\u0302is lago kun la areo de c\u0302irkau\u0306 15 kvadrataj kilometroj -- Hanfeng-lago."}, {"text_idx": "#000001", "text": "Danke al la apero de Hanfeng-lago, la c\u0302erivera areo malvastig\u0302is. Tamen, plejofte la akvokorpo restas senflueca, la koncentrita elfluo de urbaj malpurigaj\u0302oj alportis grandajn defiojn al la medio de Hanfeng-lago."}, {"text_idx": "#000002", "text": "Por eviti, ke la lago farig\u0302u malbonodora akvujo, la distrikto efektivigis ekomedian programon pri birds\u0302irmiga arbaro, malsekejo, vado kaj similaj, la programo ankau\u0306 ampleksas la funkciojn de akvopurigado, pejzag\u0302beligo, konservado de akvo kaj grundo kaj plibonigo de biodiverseco. Danke al la programo, miloj da migrantaj birdoj ekhavis s\u0302irmejon por ripozi kaj mang\u0302i. Nun, pli ol 20 specioj de anseroj kaj anasoj estis trovitaj en la malsekejo, kaj dum la pintsezono ilia populacio superas 10 000."}, {"text_idx": "#000003", "text": "Hanfeng-lago plibonigis la vivmedion kaj la kvaliton de la urbo kaj prosperigis la ekonomion. Pro tiaj avantag\u0302oj, Hanfeng-lago sukcese establis turisman feriejon kaj estigis pli ol 10 kulturajn kaj turismajn projektojn, kiel la laga akvoluda klubo. Lau\u0306 statistiko, en 2021 la turismejo de la lago ricevis 12.42 milionojn da vizitoj kaj akiris turisman enspezon je 7.77 miliardoj da juanoj."}]